วัดอาวุธวิกสิตาราม
วัดอาวุธวิกสิตาราม [อา-วุด-วิ-กะ-สิ-ตา-ราม] เป็นวัดโบราณ พระสงฆ์และชาวบ้านจำนวนหนึ่งที่อพยพมาจากกรุงศรีอยุธยา เมื่อครั้งกรุงแตก ได้มาตั้งรกรากถิ่นฐานที่ริมฝั่งแม่น้ำเจ้าพระยา เมื่อปีพุทธศักราช ๒๔๒๒ จึงได้ตั้งวัดขึ้น สร้างกุฏิเสนาสนะขึ้นหลายหลัง ด้วยปรารภเหตุที่พระสงฆ์และชาวบ้านได้อพยพพลัดถิ่น มาจากกรุงศรี อยุธยานี้เอง จึงได้เรียกสถานที่ตรงนี้ว่า บางพลัด เดิมชาวบ้านเรียกว่า วัดปากคลองบางพลัด หรือ วัดบางพลัดนอก เพราะตั้งอยู่ตรงปากคลองบางพลัด ต่อมาปีพุทธศักราช ๒๔๓๘ พระอาจารย์สี ซึ่งเป็นเจ้าอาวาส อยู่ในขณะนั้น พร้อมด้วยพันเอก พระยาอาวุธภัณฑ์เผด็จ (ท้วม) เจ้ากรมคลังแสงในรัชกาลที่ ๕ ซึ่งมีบ้านอยู่ริมคลองบางพลัดให้ความอุปถัมภั วัดนี้มาตลอด ได้ปรึกษากันว่าวัดนี้เป็นวัดเก่าแก่ เสนาสนะได้ชำรุดทรุดโทรม ควรที่จะทำการบูรณปฎิสังขรณ์ พันเอกพระยาอาวุธภัณฑ์เผด็จ ได้ดำเนินการบูรณปฏิสังขรณ์ เสนาสนะที่ชำรุด ซ่อมแซมกุฏิ หอสวดมนต์ สร้างศาลาการเปรียญ และได้สร้างอุโบสถใหม่ แล้วขอ พระราชทานวิสุงคามสีมา พร้อมนำความกราบทูล ขอพระราชทานนามวัดใหม่ พระบาทสมเด็จพระจุลจอมเกล้ำาเจ้าอยู่หัว พระราชทานนามว่า วัดอาวุธวิกสิตาราม สถานะและที่ตั้ง วัดอาวุธวิกสิตาราม เป็นพระอารามหลวงชั้นตรี ชนิดสามัญ ตั้งอยู่เลขที่ ๔๓๖ ถนนจรัญสนิทวงศ์ แขวงบางพลัด เขตบางพลัด กรุงเทพมหานคร มีที่ดิน ตั้งวัด เนื้อที่ ๒๘ ไร่ ๓ งานเศษ ที่มา : วัดอาวุธวิกสิตาราม. (๒๕๖๔). ใน กรมการศาสนา , พระอารามหลวง เล่ม ๑. (หน้า .๒๗๑-๒๗๓). กรมการศาสนา.
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
ลิงค์ข้อมูลในระบบ Matrix